Lõuna-Carolina politsei teavitas asjast Washingtoni ning Seattle´i politsei ja Föderaalse Juurdlusbüroo (FBI) agendid korraldasid haarangu ühes Federal Way korteris, kus väidetav lastepornokuningas elas koos sõbranna ja tema kahe lapsega, vahendab BBC.
Haarangu käigus leidsid uurijad seksuaalse sisuga fotosid ja filmi naise kahest lapsest. Kohus mõistis 33-aastase Pamela J. Lorenzi süüdi laste seksuaalses kuritarvitamises ja ekspluateerimises.
Kohus määrab naisele karistuse umbes kuu aja pärast. Tavaline karistus sellise kuriteo eest on 20-26 aastat, aga abiprokurör Jim Rogers ütles, et taotleb 40-aastast vanglakaristust: tegemist on raskendavate asjaolude, sealhulgas oma lapse vägistamisega.
Lorenzi 39-aastasele sõbrale Merle “Ricky” Holdrenile esitatakse samasuguse sisuga süüdistused, lisaks narkootikumidega seotud süüdistused. Väidetavalt reklaamis süüalune, et alustab eskorditeenistust, kus töötavad viie- kuni 14- aastased tüdrukud.
Holdren ja Lorenz elasid koos viieaastase tütre ja üheksa- aastase pojaga.